जगदीश्वर मिश्रा उर्फ जॉली (अक्षय कुमार) कानपुर में प्रसिद्ध वकीलों के सहायक के तौर पर अपने काम की शुरुआत करता है। अपनी लक्ष्य की ओर बढ़ते हुए वह एक प्रग्नेंट लेडी हिना सिद्दीकी (सैयानी गुप्ता) के साथ छल भी कर जाता है, जो कि एक विधवा है और न्याय की आस में है। उसके पास हिना के पति का मर्डर केस आता है, लेकिन जब हिना को पता चलता है कि वह एक धोखेबाज वकील है तो दुखी हिना खुद को ही खत्म कर लेती है। अब जॉली को इस बात का आत्मग्लानि होती है और उसके हाथ रह जाता है एक अनसुलझा केस। अब वह इस केस के लिए न्याय पाने में वाकई जुट जाता है। रिव्यू: फिल्म की शुरुआत में जॉली एक नौसिखिया है जो अपना काम चलाने के लिए छोटे-मोटे अपराध भी करता है क्योंकि उसे कानून की खामियों का पता है। घर पर वह अपनी पत्नी के आगे-पीछे डोलने वाला या यूं कहें कि जोरू का गुलाम पति है। जॉली की बीवी पुष्पा पांडे (हुमा कुरैशी) को व्हिस्की, महंगे ब्रैंड के कपड़े और अपने गोल-मोलू बेटे से बहुत प्यार है। लेकिन ये सारी बातें फिल्म का अलग हिस्सा हैं। फिल्म का मुख्य भाग कोर्ट रूम का परिसर और वहां होने वाला ड्रामा है और यह फिल्म भी साल 2013 में आई इस सीक्वल की पहली फिल्म 'जॉली एलएलबी' के आदर्शों पर चलती है।  अब अक्षय कुमार की फिल्म है तो ऐक्शन तो होगा ही। लिहाजा कोर्टरूम के अंदर और बाहर फिल्म में अच्छे-खासे ऐक्शन सीन भी हैं। पुलिसवाले विलन बन जाते हैं और आतंकवादी अपना धर्म बदल लेते हैं। तो वहीं जॉली खुद भी कानपुर, लखनऊ और मनाली (जिसे कश्मीर दिखाने की कोशिश की गई है) की गलियों में गोलियां खाते और उनसे बचते हुए नजर आता है।  ऐसा लगता है इंटरवल के बाद फिल्म कई जगहों पर रुक सी जाती है। फिल्म मेकर्स लखनऊ कोर्टरूम में जॉली और विपक्षी वकील प्रमोद माथुर (अनु कपूर), जज (सौरभ शुक्ला, हमेशा की तरह बेहतर) के बीच की कानूनी बहस में काफी अंदर तक उलझ जाते हैं। हालांकि, उनके बीच हो रही प्रभावशाली बहस आपको जानकारियों के साथ मनोरंजन भी कराएंगे, लेकिन कुछ हिस्से ऐसे भी हैं जो वास्तविक नज़र नहीं आते। फिल्म में अक्षय के किरदार में अचानक बदलाव होता नज़र आता है। पहले तो उन्हें एक आम वकील की तरह पेश किया जाता है, जिसने भले कानूनी पोथियां न पढ़ी हो, लेकिन कोर्टरूम कॉरिडोर से टिप्स ले लेकर वह आज जॉली एलएलबी बन गया है। हुमा और अनु की ऐक्टिंग शानदार नज़र आ रही है। इन मंजे हुए कलाकारों की ऐक्टिंग ने इस फिल्म में जान डाल दी है। 